CELEX: 31993D0570
Language: hr
Date: 1993-10-04 00:00:00
Title: 93/570/EEZ, Euratom: Odluka Komisije od 4. listopada 1993. o određivanju razlike između „drugih poreza povezanih s proizvodnjom” i „intermedijarne potrošnje” za potrebe provedbe članka 1. Direktive Vijeća 89/130/EEZ, Euratom, o usklađivanju izračunavanja bruto nacionalnog proizvoda po tržišnim cijenama

01/Sv. 002
            
            
               HR
            
            
               Službeni list Europske unije
            
            
               36
            
         31993D0570
   
               L 276/13
            
            
               SLUŽBENI LIST EUROPSKE UNIJE
            
            
               04.10.1993.
            
         
      ODLUKA KOMISIJE
   
   od 4. listopada 1993.
   o određivanju razlike između „drugih poreza povezanih s proizvodnjom” i „intermedijarne potrošnje” za potrebe provedbe članka 1. Direktive Vijeća 89/130/EEZ, Euratom, o usklađivanju izračunavanja bruto nacionalnog proizvoda po tržišnim cijenama
   (93/570/EEZ, Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Direktivu Vijeća 89/130/EEZ, Euratom, od 13. veljače 1989. o usklađivanju izračunavanja bruto nacionalnog proizvoda po tržišnim cijenama (1), a posebno njezin članak 1.,
   budući da je za potrebe izračunavanja bruto nacionalnog proizvoda po tržišnim cijenama (BNPtc) na temelju članka 1. Direktive 89/130/EEZ, Euratom, potrebno pojasniti razliku između plaćanja ostalih poreza povezanih s proizvodnjom i plaćanja usluga kao sastavnog dijela prethodnih troškova, za potrebe Europskog sustava integriranih ekonomskih računa;
   budući da su mjere predviđene u ovoj Odluci u skladu s mišljenjem odbora osnovanog člankom 6. Direktive 89/130/EEZ, Euratom,
   DONIJELA JE OVU ODLUKU:
   Članak 1.
   Za potrebe provedbe članka 1. Direktive 89/130/EEZ, Euratom, odredbe koje se odnose na razliku između ostalih poreza povezanih s proizvodnjom i plaćanja usluga kao sastavnog dijela prethodnih troškova nalaze se u Prilogu ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 4. listopada 1993.
      
         
            Za Komisiju
         
         Henning CHRISTOPHERSEN
         
         
            Potpredsjednik
         
      
   
   
      (1)  SL L 49, 21.2.1989., str. 26.
   PRILOG
   Za potrebe primjene članka 1. Direktive Vijeća 89/130/EEZ, Euratom, sljedećim se objašnjenjem nastoji pojasniti članak 2. iste Direktive u vezi s definicijama intermedijarne potrošnje (P 20) i drugih poreza povezanih s proizvodnjom (R 222).
   Moguće je razlikovati, unutar transakcija proizvodne jedinice, plaćanje usluga netržišnim proizvođačima za intermedijarnu potrošnju (P 20) i plaćanje „drugih poreza povezanih s proizvodnjom” (R 222) koristeći sljedeće kriterije:
   plaćanje izvršeno od strane proizvodne jedinice prema netržišnoj jedinici državnog sektora smatra se plaćanjem usluga ako:
   
               —
            
            
               je takvo plaćanje izvršeno kao naknada za usluge pružene proizvodnoj jedinici,
            
         
               —
            
            
               je takvo plaćanje jasno povezano s troškom pružanja usluge,
            
         
               —
            
            
               bi usporediva usluga mogla biti dobivena od tržišne proizvodne jedinice,
            
         a ako ovi uvjeti nisu ispunjeni, plaćanje se bilježi kao „drugi porezi povezani s proizvodnjom” (R 222).